CELEX: C2004/251/23
Language: et
Date: 2004-10-09 00:00:00
Title: Kohtunike määramine kodadesse

9.10.2004   
            
            
               ET
            
            
               Euroopa Liidu Teataja
            
            
               C 251/12
            
         Kohtunike määramine kodadesse
   (2004/C 251/23)
   Esimese Astme Kohus otsustas 13. septembril 2004 moodustada viis viiest kohtunikust koosnevat koda ning viis kolmest kohtunikust koosnevat koda ajavahemikuks 13. september 2004 kuni 30. september 2005 ning määrata kohtunikud kodadesse järgmiselt:
   Laiendatud esimene koda viieliikmelises koosseisus:
   president Vesterdorf, kohtunikud Cooke, García-Valdecasas, Labucka ja Trstenjak
   Esimene koda kolmeliikmelises koosseisus:
   koja esimees Cooke, kohtunikud García-Valdecasas, Labucka ja Trstenjak
   Laiendatud teine koda viieliikmelises koosseisus:
   koja esimees Pirrung, kohtunikud Meij, Forwood, Pelikánová ja Papasavvas
   Teine koda kolmeliikmelises koosseisus:
   koja esimees Pirrung
   
               a)
            
            
               kohtunikud Meij ja Pelikánová
            
         
               b)
            
            
               kohtunikud Forwood ja Papasavvas
            
         Laiendatud kolmas koda viieliikmelises koosseisus:
   koja esimees Jaeger, kohtunikud Tiili, Azizi, Cremona ja Czúcz
   Kolmas koda kolmeliikmelises koosseisus:
   koja esimees Jaeger
   
               a)
            
            
               kohtunikud Tiili ja Czúcz
            
         
               b)
            
            
               kohtunikud Azizi ja Cremona
            
         Laiendatud neljas koda viieliikmelises koosseisus:
   koja esimees Legal, kohtunikud Lindh, Mengozzi, Wiszniewska-Białecka ja Vadapalas
   Neljas koda kolmeliikmelises koosseisus:
   koja esimees Legal
   
               a)
            
            
               kohtunikud Lindh ja Vadapalas
            
         
               b)
            
            
               kohtunikud Mengozzi ja Wiszniewska-Białecka
            
         Laiendatud viies koda viieliikmelises koosseisus:
   koja esimees Vilaras, kohtunikud Martins Ribeiro, Dehousse, Šváby ja Jürimäe
   Viies koda kolmeliikmelises koosseisus:
   koja esimees Vilaras
   
               a)
            
            
               kohtunikud Martins Ribeiro ja Jürimäe
            
         
               b)
            
            
               kohtunikud Dehousse ja Šváby
            
         Kolmest kohtunikust koosnevas esimeses kojas määratakse kohtunikud, kes koos koja esimehega moodustavad kolmeliikmelise koosseisu, kordamööda esimese astme kohtu kodukorra artikliga 6 sätestatud järjekorras, ilma et see piiraks kohtuasjade seotust. Kolmest kohtunikust koosnevates teises kuni viiendas kojas hakkab koja esimees istuma punktides a ja b nimetatud kohtunikega vastavalt koosseisus, millisesse kuulub ettekandja-kohtunik. Kohtuasjades, milles koja esimees on ise ettekandja-kohtunikuks, istub koja esimees vahetustega ühega kummastki koosseisust, tulenevalt kohtuasjade registreerimise järjekorrast ning ilma, et see piiraks nende seotust.
   Kohtuasjad, milles ettekandja-kohtunik on kodade koosseisu muutmise tagajärjel määratud mõnda teise kotta, antakse alates 13. septembrist 2004 üle kojale, kuhu ettekandja-kohtunik alates sellest kuupäevast kuulub.
   Kohtuasjades, milles enne 13. septembrit 2004 oli kirjalik menetlus lõpetatud ning suulise menetluse läbiviimiseks kohtuistung peetud või istungi aeg kindlaksmääratud, jätkavad kojad suulises menetluses, nõupidamisel ning otsuse tegemisel endises koosseisus.
   Suurkoja koosseis
   Vastavalt kodukorra artikli 10 lõikele 1 otsustas esimese astme kohus 13. septembril 2004 valida suurkoja koosseisu president Vesterdorf'i, kodade esimehed Jaeger'i, Pirrung'i, Vilaras'e ja Legal'i ning kohtunikud laiendatud kojast, kes oleksid pidanud kõnealust asja lahendama juhul, kui see oleks määratud viiest kohtunikust koosnevale kojale, samuti esimese astme kohtu presidendi määratud neli kohtunikku kordamööda ülejäänud kodadest vastavas kojas tööstaaži järgsele järjestusele kooskõlas esimese astme kohtu kodukorra artikliga 6.
   Kohtuasjades, milles enne 13. septembrit 2004 oli kirjalik menetlus lõpetatud ning suulise menetluse läbiviimiseks kohtuistung suurkoja ees peetud või istungi aeg kindlaksmääratud, jätkab suurkoda suulises menetluses, nõupidamisel ning otsuse tegemisel endises koosseisus.
   Täiskogu
   Esimese astme kohus otsustas 13. septembril 2004 kooskõlas kodukorra artikli 32 lõike 1 teise lõiguga, et kui kodukorra artikli 17 alusel kohtujuristi määramise järel on esimese astme kohtu täiskogus paarisarv kohtunikke, siis eelnevalt kehtestatud valikujärjekord, mille alusel esimese astme kohtu president määrab kohtuniku, kes asja lahendamisel ei osale, on vastupidine kodukorra artikli 6 alusel kohtunike tööstaaži järgsele järjestusele, v.a kui selliselt määratav kohtunik on ettekandja-kohtunik. Viimasel juhul on selleks kohtunik, kes talle vahetult tööstaažilt eelneb.
   Esimese astme kohtu presidenti kui ajutiste meetmete rakendamise üle otsustavat kohtunikku asendava kohtuniku määramine
   Esimese astme kohus otsustas 13. septembril 2004 vastavalt kodukorra artiklile 106 määrata kohtunik García-Valdecasas'e ajavahemikuks 13. september 2004 kuni 30. september 2005 esimese astme kohtu presidendi puudumisel või muu takistuse korral tema asendajaks kui ajutiste meetmete rakendamise üle otsustava kohtuniku.
   Kohtuasjade kodadesse määramise kriteeriumid
   Vastavalt kodukorra artiklile 12 määras esimese astme kohus 13. septembril 2004 kindlaks kohtuasjade kodadesse suunamise tingimused ajavahemikuks 13. september 2004 kuni 30. september 2005 järgmiselt:
   
            
               1.
            
            
               Kohtuasjad määratakse kolmest kohtunikust koosnevatele kodadele alates hagiavalduse esitamisest ning piiramata kodukorra artiklite 14 ja 51 hilisemat kohaldamist.
            
         
            
               2.
            
            
               Kohtuasjad jaotatakse kodade vahel kohtukantseleis registreerimise järjekorra alusel kehtestatud nelja erineva kriteeriumi järgi:
               
                           —
                        
                        
                           kohtuasjad äriühingutele kohaldatavate konkurentsireeglite rakendamise, riigiabi ning kaubanduse kaitset puudutavate meetmete kohta;
                        
                     
                           —
                        
                        
                           EÜ asutamislepingu artiklis 236 ja Euratomi asutamislepingu artiklis 152 märgitud kohtuasjad;
                        
                     
                           —
                        
                        
                           kodukorra artikli 130 lõikes 1 ette nähtud intellektuaalomandi õigusi puudutavad kohtuasjad;
                        
                     
                           —
                        
                        
                           kõik ülejäänud kohtuasjad.
                        
                     
         Selle järjekorra raames ei võeta igal viiendal korral arvesse esimest koda.
   Esimese astme kohtu president võib valikujärjekorda rikkuda, arvestades erinevate kohtuasjade seotust või tagamaks töökoormuse tasakaalustatud jaotust.